Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 85

3. pont)! Ebben az esetben a tanuló halad a társaival együtt (nem kell külön projektet kidolgozni a számára), de a nem teljesített kompetenciának megfelelő tanulási tevékenységeket gyakoroltatni kell vele (beépíteni a tanulási projektleírástól kezdődően végig minden útmutató elembe a számára átadott útmutató lapokon), és azt a kompetenciát a projekt befejezésekor újra kell mérni (2. kísérlet), a többi új, ott megszerzett kompetencia mellett. Tulajdonképpen az ismétlés-alkalmazó gyakorlás – mint didaktikai feladat – megvalósítása történik a tanulói tevékenységek bővítésén keresztül. Végül ki kell emelni, hogy az ún. „keresztmodulokban” (általános kompetenciákat tartalmazó modulok) lévő kompetenciák többsége a gyakorlatban folyamatos fejlesztést igényel a képzési idő alatt, ezért mindig komplex feladatokat kell tervezni a megfelelő szint elérése érdekében, még akkor is, ha már mértünk egy-egy kompetenciát. Pl. a szóbeli kommunikáció kompetenciáinak fejlesztése végigvonul az egész képzési idő alatt.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes